nvidia/miracl-vision huggingface dataset:
สระ (แหล่งน้ำ)

สระหรือบ่อ เป็นแหล่งน้ำนิ่งที่ปกติเล็กกว่าทะเลสาบ โดยอาจเกิดตามธรรมชาติหรือมนุษย์สร้างขึ้นก็ได้ สระอาจเกิดตามธรรมชาติในที่ลุ่มน้ำท่วมถึงเป็นส่วนหนึ่งของระบบแม่น้ำ หรืออาจเป็นแอ่งแยกต่างหากก็ได้ สระอาจมีน้ำตื้นและมีพืชและสัตว์ที่เติบโตในน้ำและที่ลุ่มชื้นแฉะ ชนิดของสิ่งมีชีวิตในสระโดยทั่วไปตัดสินจากปัจจัยต่าง ๆ รวมกันได้แก่ระดับน้ำ (โดยเฉพาะอย่างยิ่งความลึกและระยะเวลาที่น้ำขัง) และระดับสารอาหาร แต่ปัจจัยอื่นก็มีความสำคัญ เช่น การมีหรือไม่มีร่มเงาของไม้ต้น การมีหรือไม่มีลำธาร ผลของสัตว์ที่มากินหญ้า และความเค็ม บ่อยครั้งมนุษย์สร้างสระ ในชนบทเกษตรกรและชาวบ้านขุดสระในสวนหลังบ้านหรือขุดลอกสระที่มีอยู่แล้วโดยตักโคลนระหว่างฤดูร้อนออก มีแหล่งน้ำมนุษย์สร้างขึ้นหลายชนิดที่จัดเป็นสระ บางสระสร้างขึ้นจำเพาะเพื่อฟื้นฟูที่อยู่อาศัยของสัตว์ รวมทั้งการบำบัดน้ำ อย่างอื่นเช่น สวนน้ำ สระออกแบบมาเพื่อประดับตกแต่งเป็นภูมิทัศน์หรือลักษณะทางสถาปัตยกรรมอื่น บ่อปลาออกแบบมาเพื่อเพาะเลี้ยงปลาขาย และบ่อแสงอาทิตย์ออกแบบเพื่อเก็บรักษาพลังงานความร้อน แหล่งน้ำนิ่ง เช่น สระและทะเลสาบมักจำแนกแยกจากแหล่งน้ำไหล เช่น ลำห้วย ลำธาร ธารน้ำหรือแม่น้ำ ระดับสารอาหารและคุณภาพน้ำในสระสามารถควบคุมได้จากกระบวนการธรรมชาติอย่างการเติบโตของสาหร่าย หรือการกรองโดยมนุษย์
กาวีตา เดวี

กวิตา เทวี อาจหมายถึง:
จังหวัดโบโฮล

จังหวัดโบโฮล เป็นจังหวัดเกาะในเขตกิตนางคาบีซายาอัน ประเทศฟิลิปปินส์ ประกอบด้วยเกาะใหญ่ และเกาะบริวารขนาดเล็กอีก 75 เกาะ เมืองหลักคือตักบีลารัน มีพื้นที่ 4,821 ตารางกิโลเมตร (1,861 ตารางไมล์) และมีชายฝั่งทะเลยาว 261 กิโลเมตร (162 ไมล์) โบโฮลเป็นเกาะที่ใหญ่เป็นอันดับที่ 10 ของฟิลิปปินส์ เกาะใกล้เคียงทางด้านทิศตะวันตกคือเกาะเซบู ทางทิศตะวันออกเฉียงเหนือคือเกาะเลเต และเกาะทางทิศใต้คือมินดาเนา จังหวัดโบโฮลเป็นจังหวัดชั้นเอก แบ่งการปกครองออกเป็น 3 เขตนิติบัญญัติ, 1 นคร, 47 เทศบาล, และ 1,109 บารังไกย์ จังหวัดนี้เป็นจุดหมายปลายทางสำคัญของนักท่องเที่ยว เนื่องจากมีรีสอร์ตและชายหาดหลายแห่ง และมีสถานที่อันเป็นเอกลักษณ์ของประเทศ นั่นคือ เนินเขาช็อกโกแลต ซึ่งสามารถมองเห็นได้ชัดจากบนอากาศยาน เกาะปังเลาตั้งอยู่ทางตะวันตกเฉียงใต้ของจังหวัด เป็นเกาะที่มีชื่อเสียงในด้านการดำน้ำอันดับต้น ๆ ของโลก และสามารถพบทาร์เซียร์ฟิลิปปิน สัตว์จำพวกไพรเมตขนาดเล็กที่สุดของโลก จังหวัดนี้ยังเป็นสถานที่เกิดของคาร์ลอส การ์เซีย ประธานาธิบดีฟิลิปปินส์คนที่ 8 (ดำรงตำแหน่ง ค.ศ. 1957–1961) ซึ่งเกิดที่เมืองตาลีโบน วันที่ 15 ตุลาคม ค.ศ. 2013 โบโฮลประสบแผ่นดินไหวขนาด 7.2 แมกติจูด ซึ่งมีจุดศูนย์กลางการสะเทือนอยู่ห่างจากเมืองซักบายันไปประมาณ 6 กิโลเมตร (3.7 ไมล์) แผ่นดินไหวครั้งนี้ยังสร้างความเสียหายในเซบูตอนใต้ มีผู้เสียชีวิต 156 คน บาดเจ็บ 374 คน และโบสถ์เก่าแก่หลายแห่งได้รับความเสียหายจากภัยพิบัติครั้งนี้ เนินเขาช็อกโกแลตเป็นหนึ่งในสถานที่ท่องเที่ยวยอดนิยมของประเทศ ทำให้โบโฮลได้รับฉายา อัญมณีแห่งฟิลิปปินส์ โดยเนินเขาแห่งนี้คือหินปูนที่หลงเหลือจากซากปะการังในยุคน้ำแข็ง เนินเขาจะเปลี่ยนเป็นสีน้ำตาลในช่วงฤดูร้อน โบโฮลมีบ่อน้ำพุ 114 แห่ง ลำธาร 172 สาย และแม่น้ำ 4 สายหลัก ได้แก่ แม่น้ำอีนาบังกา ไหลทางตะวันตกเฉียงเหนือของจังหวัด แม่น้ำโลโบกไหลผ่านตอนกลางลงสู่ชายฝั่งตอนใต้ แม่น้ำอาบาตันไหลผ่านทางตะวันตกเฉียงใต้ และแม่น้ำอีปีลซึ่งอยู่ทางทิศเหนือ ภายในเกาะมีถ้ำและน้ำตกหลายแห่ง น้ำตกที่สำคัญได้แก่ น้ำตกแมกอาโซ ซึ่งคำว่าแมกอาโซนั้น แปลว่า ควัน ในภาษาท้องถิ่น บทความประเทศ ดินแดน หรือเขตการปกครองนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
ความเป็นชาย

ความเป็นชาย (อังกฤษ: masculinity) คือ คุณสมบัติ พฤติกรรมและบทบาทที่เกี่ยวข้องกับเด็กผู้ชายและผู้ชาย โดยสังคมเป็นผู้กำหนดต่างจากความหมายของเพศชาย มาตร่ฐานต่างกันไปตามวัฒนธรรมและยุคสมัย ทั้งเพศชายและเพศหญิงสามารถแสดงออกลักษณะและพฤติกรรมของผู้ชายได้ ลัษณะที่แสดงถึงความเป็นชายในสังคมตะวันตกได้แก่ ความกล้าหาญ พึงพาตนเอง ความรุนแรง และการกล้าแสดงออก ความเป็นลูกผู้ชาย(Machismo)เป็นรูปแบบหนึ่งของความเป็นชายที่เน้นพลังอำนาจและความเป็นชายโดยไม่คำนึงถึงผลกระทบและหน้าที่ บทความนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล หมายเหตุ: ขอแนะนำให้จัดหมวดหมู่โครงให้เข้ากับเนื้อหาของบทความ (ดูเพิ่มที่ วิกิพีเดีย:โครงการจัดหมวดหมู่โครงที่ยังไม่สมบูรณ์)
มอซือ

มอซือ[b] (จีน: 毛氏; พินอิน: Máo Shì เหมาชื่อ; สิ้นพระชนม์ 22 กันยายน 237) หรือ จักรพรรดินีเหมา (จีน: 毛皇后; พินอิน: Máo Huánghòu เหมาหฺวางโฮ่ว) ไม่ทราบชื่อตัว มีสมัญญานามว่า จักรพรรดินีหมิงเต้า (明悼皇后 หมิงเต้าหฺวางโฮ่ว) เป็นจักรพรรดินีแห่งรัฐวุยก๊กในยุคสามก๊กของจีน เกิดในตระกูลต่ำต้อยและได้สมรสกับโจยอยจักรพรรดิลำดับที่ 2 ของรัฐวุยก๊ก แต่ภายหลังก็เสียความโปรดปรานจากโจยอยและสิ้นพระชนม์ในเวลาต่อมา มอซือเกิดในครอบครัวที่ยากจนในเมืองโห้ลาย (河內 เหอเน่ย์) บิดาของมอซือคือเหมา เจีย (毛嘉) เป็นช่างไม้ในกรมโยธาธิการ มอซือขึ้นมาเป็นสนมของโจยอยในรัชสมัยของโจผีผู้เป็นพระบิดาของโจยอย ขณะที่โจยอยดำรงฐานันดรศักดิ์เป็นเพงงวนอ๋อง (平原王 ผิงยฺเหวียนหวาง) และเวลานั้นยฺหวีชื่อ (虞氏) ซึ่งเป็นชาวเมืองโห้ลายเช่นกันเป็นพระชายา แต่มีบันทึกว่าโจยอยทรงโปรดมอซืออย่างมาก พระองค์มักจะประทับนั่งร่วมราชรถเดียวกันกับมอซือ เมื่อโจยอยขึ้นเป็นจักรพรรดิในปี ค.ศ. 226 ภายหลังการสวรรคตของโจผีพระบิดา มอซือขึ้นมามียศเป็นกุ้ยผิน (贵嫔) จนกระทั่งปลายปี ค.ศ. 227 มอซือจึงได้รับการแต่งตั้งเป็นจักรพรรดินี (皇后 หฺวางโฮ่ว) ทำให้ยฺหวีชื่อรู้สึกไม่พอใจ ยฺหวีชื่อทูลเปียนซีผู้เป็นพระอัยกี (ย่า) ของโจยอยว่าการที่ตระกูลโจล้มเหลวในการเลือกจักรพรรดินีจากภูมิหลังที่เหมาะสมจะทำให้รัฐล่มสลาย ยฺหวีชื่อจึงถูกส่งตัวออกไปจากวังทันที ขณะที่เป็นที่ทราบกันว่าโจยอยทรงโปรดมอซือ แต่การเลือกมอซือเป็นจักรพรรดินีก็สอดคล้องกับนโยบายของตระกูลโจที่หัวหน้าภรรยามาจากชนชั้นล่างมากกว่าจะมาจากตระกูลผู้ดีอย่างยฺหวีชื่อ ซุน เชิ่ง (孫盛) นักประวัติศาสตร์ยุคราชวงศ์จิ้นใช้เรื่องการแต่งตั้งมอซือนี้ในการวิจารณ์ว่านโยบายของตระกูลโจที่สมรสกับชนชั้นล่างจะเป็นสาเหตุหนึ่งของการล่มสลายของราชวงศ์ในอนาคต หลังจากนั้นไม่นาน โจยอยทรงเลื่อนฐานะในเหมา เจียบิดาของมอซือ และตั้งให้เหมา เจิง (毛曾) น้องชายของมอซือเป็นขุนนางในราชสำนัก และแสดงความโปรดปรานต่อครอบครัวของมอซือ ครั้งหนึ่งโจยอยมีรับสั่งให้เหล่าขุนนางไปที่บ้านของเหมา เจียเพื่อร่วมงานเลี้ยง เหมา เจียแสดงความเขลาอย่างการเรียกตนเองว่า “ท่านผู้สูงศักดิ์” ทำให้กลายเป็นที่เยาะเย้ยของขุนนางในราชสำนัก เมื่อเวลาผ่านไป โกยฮุยหยินกลายเป็นสนมคนโปรดของโจยอย มอซือจึงเริ่มเสียความโปรดปรานจากโจยอย และแล้วก็เกิดเรื่องวุ่นวายขึ้นในปี ค.ศ. 237 เมื่อโจยอยจัดงานเลี้ยงในวังหลังให้กับเหล่าสนมใหญ่พร้อมมีดนตรีและความรื่นเริง โกยฮุยหยินทูลเสนอให้เชิญมอซือมาร่วมงานเลี้ยงด้วย แต่โจยอยปฏิเสธและมีรับสั่งห้ามไม่ให้แจ้งข่าวเรื่องงานเลี้ยงกับมอซือ แต่มอซือก็ล่วงรู้เรื่องงานเลี้ยงและทูลถามโจยอยอย่างชัดเจนในวันรุ่งขึ้นว่า "งานเลี้ยงเมื่อวานในอุทยานเหนือเป็นที่สำราญหรือไม่เพคะ" โจยอยเชื่อว่ามีบางคนปล่อยข่าวรั่วไหลไปถึงมอซือ จึงมีรับสั่งให้ประหารชีวิตข้าราชบริพารของพระองค์ไปหลายสิบคน จากนั้นจึงมีรับสั่งให้มอซือกระทำอัตวินิบาตกรรมในวันที่ 22 กันยายน ค.ศ. 237 พระศพของมอซือได้รับการฝังในวันที่ 25 ตุลาคม ค.ศ. 237 อย่างสมเกียรติจักรพรรดินี และครอบครัวของมอซือยังคงได้รับเกียรติเหมือนแต่ก่อน
คำให้การขุนหลวงวัดประดู่ทรงธรรม

คำให้การขุนหลวงวัดประดู่ทรงธรรม เอกสารจากหอหลวง เป็นเอกสารยุคปลายกรุงศรีอยุธยา สันนิษฐานว่าเขียนขึ้นราวรัชสมัยของสมเด็จพระบรมราชาธิราชที่ 3 หรือ พระเจ้าอยู่หัวบรมโกศ มีเนื้อหาเป็นเรื่องเล่าจากความทรงจำ สันนิษฐานว่ารับการคัดลอกและเรียบเรียงจากต้นฉบับในหอหลวง เอกสารบรรยายสภาพกรุงศรีอยุธยาโดยละเอียด ข้อมูลเหล่านี้เมื่อสำรวจศึกษาพื้นที่แล้ว พบว่ามีความถูกต้องแม่นยำ ในส่วนหลังของเอกสารบรรยายถึงโบราณราชประเพณี ได้แก่ ธรรมเนียมถือน้ำ พระราชพิธีลงสรงเจ้าฟ้า พิธีโสกันต์ ว่าด้วยเครื่องยศสำหรับศพ แบบอย่างการพระเมรุ ยังมีบรรยายถึงตำแหน่งยศพระราชาคณะฐานานุกรม มีตอนที่ว่าด้วยพระพิไชยเสนา เป็นตำราสอนข้อความประพฤติของราชการ ตอนสุดท้ายเล่าเกี่ยวกับเหตุการณ์สมัยอยุธยาตอนปลาย ตั้งแต่รัชสมัยสมเด็จพระเจ้าอยู่หัวบรมโกศ สมเด็จพระเจ้าอุทุมพรและช่วงต้นรัชกาลสมเด็จพระเจ้าเอกทัศน์ ภายหลังการเปลี่ยนแปลงการปกครอง พ.ศ. 2475 กรมราชเลขาธิการซึ่งโอนมาอยู่ในหน้าที่กรมเลขาธิการ คณะรัฐมนตรี ได้มอบเอกสารสมุดไทย ใบบอก ใบลาน และอื่น ๆ มาเก็บรักษาไว้ ต่อมาให้กรมศิลปากรดูแล จนนายปรีดา ศรีชลาลัย ข้าราชการกรมศิลปากรอ่านพบและนำเสนอที่ประชุมคณะกรรมการชำระประวัติศาสตร์ไทย เห็นว่าเป็นเอกสารสำคัญทางประวัติศาสตร์ จึงได้ตีพิมพ์ครั้งแรกใน แถลงงานประวัติศาสตร์ เอกสาร โบราณคดี ตั้งแต่ฉบับปีที่ 3 เล่ม 1 (มกราคม 2512) ถึงฉบับปีที่ 5 เล่ม 2 (พฤษภาคม 2514) ใช้ชื่อเอกสารนี้ว่า คำให้การขุนหลวงวัดประดู่ทรงธรรม รวม 6 ฉบับ โดยเข้าใจว่าเป็นเอกสารครั้งกรุงเก่า และเป็นคำให้การของขุนหลวงวัดประดู่ทรงธรรม คือสมเด็จพระเจ้าอุทุมพร ต่อมาจึงได้รวมพิมพ์เป็นเล่มเมื่อ พ.ศ. 2534 โดยคณะกรรมการชำระประวัติศาสตร์ไทยและจัดพิมพ์เอกสารทางประวัติศาสตร์และโบราณคดี สำนักเลขาธิการนายกรัฐมนตรี โดยยังคงอักขรวิธีของต้นฉบับไว้ทั้งหมด
เซ้นส์ เอนเตอร์เทนเมนท์

บริษัท เซ้นส์ มอร์ คอร์ปอเรชั่น จำกัด (อังกฤษ: Zense More Corporation Company Limited) เป็นบริษัทผู้ผลิตรายการโทรทัศน์ในประเทศไทย ก่อตั้งโดยวราวุธ เจนธนากุล และ รุ่งธรรม พุ่มสีนิล เมื่อวันที่ 9 ธันวาคม พ.ศ. 2552 โดยปัจจุบัน วราวุธ เจนธนากุล เป็นประธานเจ้าหน้าที่บริหาร มีสำนักงานตั้งอยู่ที่ซอยสหการประมูล ถนนประชาอุทิศ แขวงวังทองหลาง เขตวังทองหลาง กรุงเทพมหานคร เน้นผลิตรายการโทรทัศน์ประเภทเกมโชว์และเรียลลิตี้โชว์ ที่ผลิตและพัฒนารูปแบบรายการเอง และซื้อลิขสิทธิ์รูปแบบรายการจากต่างประเทศเป็นหลัก รวมทั้งผลิตรายการประเภทวาไรตี้, ทอล์กโชว์ และละครโทรทัศน์ ให้กับทางสถานีโทรทัศน์ต่าง ๆ หลายรายการ รวมถึงช่องทางออนไลน์ เซ้นส์ มอร์ คอร์ปอเรชั่น ก่อตั้งในชื่อ บริษัท เซ้นส์ เอนเตอร์เทนเมนท์ จำกัด (อังกฤษ: Zense Entertainment Co., Ltd.) ก่อตั้งเมื่อ 9 ธันวาคม พ.ศ. 2552 โดยมีผู้ร่วมก่อตั้งคือ วราวุธ เจนธนากุล และ รุ่งธรรม พุ่มสีนิล ซึ่งในช่วงก่อนก่อตั้งบริษัทนั้น รุ่งธรรมกำลังดำรงตำแหน่งเป็นผู้อำนวยการฝ่ายผลิตของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) ได้ชักชวนวราวุธ ซึ่งในช่วงนั้นกำลังดำรงตำแหน่งเป็นผู้ช่วยประธานกรรมการ บริษัท ทรู วิชั่นส์ จำกัด (มหาชน) ให้มาเป็นพิธีกรรายการ "ตู้ซ่อนเงิน" และ "เก่งยกห้อง" ที่รุ่งธรรมรับผิดชอบในการผลิตรายการอยู่ ในช่วงนั้นวราวุธได้เรียนรู้และสนใจวิธีการทำงานของการผลิตรายการโทรทัศน์ในขั้นเบื้องต้น ซึ่งหลังจากรุ่งธรรมลาออกจากเวิร์คพอยท์ในช่วงปี พ.ศ. 2552 วราวุธและรุ่งธรรมจึงตกลงกันเปิดบริษัทของทั้งคู่เอง เพื่อผลิตรายการโทรทัศน์ที่มีคุณภาพ มุ่งมั่นจะเป็นผู้ผลิตแนวหน้า ที่สร้างสรรค์รายการโทรทัศน์ที่เป็นทางเลือกใหม่ ๆ ให้กับผู้ชม ด้วยการมุ่งผลิตสิ่งที่ดี ๆ แก่สังคม ไม่สร้างปัญหาในแง่มุมมืดหรือคำถามจากสังคม ภายหลังรุ่งธรรมได้ขอแยกตัวออกไปก่อตั้ง บริษัท มีมิติ จำกัด โดยร่วมทุนกับจีเอ็มเอ็มทีวี และ เดอะ วัน เอ็นเตอร์ไพรส์ ตามลำดับ ในเครือบริษัท จีเอ็มเอ็ม แกรมมี่ จำกัด (มหาชน) เมื่อเริ่มแรก เซ้นส์ เอนเตอร์เทนเมนท์ ใช้สำนักงานบริเวณซอยพัฒนาการ 56 ถนนพัฒนาการ แขวงสวนหลวง เขตสวนหลวง หลังจากนั้นต่อมาในปี พ.ศ. 2553 ทางบริษัทฯ ย้ายสำนักงานไปที่ซอยวิภาวดีรังสิต 20 ถนนวิภาวดีรังสิต แขวงจอมพล เขตจตุจักร หลังจากนั้นในปี พ.ศ
บันทึกใสจากวัยฝัน

บันทึกใสจากวัยฝัน (ญี่ปุ่น: アオハライド; โรมาจิ: Aoharaido; ทับศัพท์: ในญี่ปุ่นใช้ชือ Ao Haru Ride) เป็นมังงะชุดแนวโชโจะจากประเทศญี่ปุ่น เขียนและวาดภาพประกอบโดย Io Sakisaka มังงะได้ถูกตีพิมพ์ลงนิตยสาร Bessatsu Margaret ของสำนักพิมพ์ชูเอชะ ในเดือน กุมภาพันธ์ 2011 และอวสานในเดือน กุมภาพันธ์ 2015 ส่วนอนิเมะโทรทัศน์ผลิตโดย Production I.G และกำกับโดย Ai Yoshimura ออกอากาศครั้งแรกในญี่ปุ่นในวันที่ 7 กรกฎาคม 2014 ภาพยนตร์ฉบับคนแสดงได้เข้าในเดือนธันวาคม 2014 drama CD ได้ถูกวางจำหน่ายโดยแถมในมังงะเล่มที่ 10 OAD ได้ถูกวางจำหน่ายโดยแถมในมังงะเล่มที่ 11 มังงะเรืองนี้ยังได้รับการแปลในประเทศเยอรมนี, ฝรั่งเศส, อิตาลี, ไต้หวัน, โปแลนด์, และ เม็กซิโก ส่วนในประเทศไทยสำนักพิมพ์บงกช พับลิชชิ่ง เป็นผู้ได้รับลิขสิทธิ์ในการตีพิมพ์มังงะในฉบับภาษาไทย บทความการ์ตูนญี่ปุ่นนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
จังหวัดเซบู

จังหวัดเซบู (/seɪˈbuː/; เซบัวโน: Lalawigan sa Sugbu; ฟิลิปปินส์: Lalawigan ng Cebu) เป็นจังหวัดในเขตกิตนางคาบีซายาอัน ประเทศฟิลิปปินส์ ประกอบด้วยเกาะหลักและเกาะบริวารอีก 167 เกาะ เมืองหลักคือ นครเซบู ซึ่งเป็นเมืองที่เก่าแก่ที่สุดและเป็นเมืองหลวงแห่งแรกของฟิลิปปินส์ จังหวัดนี้มีท่าอากาศยานนานาชาติมักตัน–เซบู ตั้งอยู่บนเกาะมักตัน เป็นท่าอากาศยานที่มีผู้โดยสารมาเป็นอันดับที่ 4 ของประเทศ จังหวัดเซบูเป็นหนึ่งในจังหวัดที่มีการพัฒนาดีที่สุดของประเทศ และเมืองหลักอย่างนครเซบู ก็เป็นศูนย์กลางด้านพาณิชยกรรม การค้า การศึกษา และอุตสาหกรรมของเกาะวิซายัส นอกจากนี้ยังโดดเด่นในด้านการขนส่งทางทะเล การผลิตเฟอร์นิเจอร์ และการท่องเที่ยว เซบูตั้งอยู่ทางทิศตะวันออกของเกาะเนโกรส ทางทิศตะวันตกของเกาะเลเตและเกาะโบโฮล ตัวจังหวัดประกอบด้วยเกาะเซบูและเกาะบริวารอีก 167 เกาะ ที่สำคัญได้แก่ เกาะมักตัน เกาะบันตายาน เกาะมาลาปาสกัว เกาะโอลังโก และหมู่เกาะคาโมเตส นครหนาแน่นอย่างนครเซบู, ลาปู-ลาปู และมันดาเว จัดเป็นนครอิสระที่ไม่อยู่ภายใต้การปกครองของจังหวัด แต่จะถูกจัดรวมอยู่ในจังหวัดในเชิงภูมิศาสตร์และสถิติ จังหวัดเซบูมีพื้นที่ 4,944 ตารางกิโลเมตร (1,909 ตารางไมล์) แต่ถ้ารวมนครอิสระเข้าไปด้วย จะมีพื้นที่ 5,342 ตารางกิโลเมตร (2,063 ตารางไมล์) พื้นที่ใจกลางของเกาะเซบู มีสายพันธุ์พืชและสัตว์หายากหลายชนิด และมีความเสี่ยงจากแผ่นดินไหวและพายุไต้ฝุ่นที่น้อยมาก ภูมิอากาศของจังหวัดเซบูเป็นแบบเขตร้อน ประกอบด้วย 2 ฤดูกาล ได้แก่ ฤดูฝน และฤดูแล้ง แต่โดยส่วนใหญ่แล้ว อากาศจะร้อนและค่อนข้างแห้งแล้งในช่วงเดือนมิถุนายน–ธันวาคม และโอกาสที่จะประสบพายุไต้ฝุ่นนั้นมีน้อยมาก พื้นที่ทางตอนเหนือจะมีฝนตกมากกว่าทางตอนใต้ และเคยได้รับความเสียหายจากพายุไต้ฝุ่นไห่เยี่ยนในปี ค.ศ. 2013 มีผู้เสียชีวิต 73 คน บาดเจ็บ 348 คน นอกจากนี้ยังมีพายุไต้ฝุ่นรูปิง ที่สร้างความเสียหายให้แก่เซบูตอนกลางในปี ค.ศ. 1990 อุณหภูมิของจังหวัดเซบูสามารถขึ้นสูงถึง 36 องศาเซลเซียส (97 องศาฟาเรนไฮต์) ในเดือนมีนาคม–พฤษภาคม และลดลงต่ำสุดถึง 18 องศาเซลเซียส (64 องศาฟาเรนไฮต์) ในเขตภูเขาช่วงฤดูฝน อุณหภูมิโดยเฉลี่ยอยู่ที่ 24–34 องศาเซลเซียส โดยจะไม่ค่อยแปรปรวนนัก ยกเว้นในเดือนพฤษภาคมซึ่งเป็นเดือนที่ร้อนที่สุด ความชื้นโดยเฉลี่ยอยู่ที่ 70–80%
ปทสังคหะ

คัมภีร์ปทสังคหะ เป็นคัมภีร์ไวยากรณ์บาลีประเภทไม่มีสูตร แต่เป็นคัมภีร์เนื้อหาแสดงประมวลบท การรวบรวมบทในภาษาบาลี 4 บท คือ นาม อาขยาต อุปสรรค และนิบาต แล้วนำมาอธิบายแจกแจงตามหลักภาษาโดยละเอียด เป็นผลงานของพระอาทิจจวงศ์ พระเถระชาวย่างกุ้ง ประเทศพม่า ที่มีชีวิตอยู่ระหว่าง พ.ศ.2425-2494 ท่านเป็นพระเถระที่เชี่ยวชาญหลายภาษา เช่น ภาษาบาลี สันสกฤต และภาษาอังกฤษ เคยเดินทางไปเผยแผ่พระศาสนาในประเทศฝรั่งเศสและอิตาลี เป็นต้น ท่านได้รับการยกย่องว่ามีความสามารถทัดเทียมกับโบราณาจารย์ชาวพม่า 1 ใน 6 ท่าน ตั้งแต่สมัยพุกามเป็นต้นมา ท่านผู้แต่งคัมภีร์นี้เห็นว่า การศึกษาภาษาอย่างเป็นระบบ จะช่วยพัฒนาความรู้ของผู้เรียนเป็นอย่างดี จึงแต่งคัมภีร์นี้เป็นหลักสูตรการเรียนภาษาบาลี และรัฐบาลพม่าก็เคยบรรจุคัมภีร์นี้ไว้เป็นหลักสูตร ครั้งเมื่อยังเป็นเมืองขึ้นของอังกฤษ คัมภีร์ปทสังคหะ แปลว่า "ประมวลบท" หมายถึง การรวบรวมบทในภาษาบาลีทั้ง 4 อย่าง คือ นาม อาขยาต อุปสรรค และนิบาต แล้วนำมาอธิบายแจกแจงบทตามหลักภาษาโดยละเอียด คัมภีร์ปทสังคหะ แต่งเป็นคาถาเพื่อสะดวกต่อการท่องจำ ทำความเข้าใจ ลำดับขั้นตอนนำเสนอไม่ซับซ้อน มีลักษณะอาศัยปทมาลา จากคัมภีร์ต้นแบบ เช่น คัมภีร์กัจจายนะ ปทรูปสิทธิ และสัททนีติไวยากรณ์ เป็นต้น และอาศัยเนื้อความบางส่วนจากคัมภีร์กลุ่มสุโพธาลังการบ้าง คัมภีร์สัททัตเภทจินดา บ้าง คัมภีร์รจนาโดยพระอาทิจจวงศ์ อดีตเจ้าอาวาสวัดอาทิจจวงศ์ เมืองย่างกุ้ง ประเทศสหภาพเมียนมาร์ ขณะแต่งคัมภีร์พำนักอยู่ ณ วัดอโศการาม จังหวัดมัณฑเลย์ แต่งจบในปี พ.ศ.2455 ขณะมีอายุ 30 ปี โดยท่านมีผลงานที่แต่งและเป็นที่รู้จักกันโดยในวงกว้าง คือ คัมภีร์ปทสังคหะ กัจจายนะสังคหะ มิลินทปัญหานิสสัย และศิลาจารึกเสาอโศก โดยคัมภีร์ปทสังคหะ เขียนขึ้นตามการนิมนต์ของพระญาณธระ (พระแลดี สยาดอ) ในพุทธศักราช 2461 พระอาทิจจวงศ์ มีพรรษาครบ 17 พรรษา ได้เดินทางไปศึกษาอังกฤษและเผยแผ่พระศาสนายังประเทศอินเดีย ลังกา และอังกฤษ เนื่องจากเป็นคนมีพรสวรรค์ในด้านภาษา จึงสามารถศึกษาภาษาอื่นนอกจากภาษาบาลี สันสกฤต และอังกฤษ รวมไปถึงฮินดี เบงกอล คุรมุขี อูรดู และญี่ปุ่น หลังจากเดินทางไปเผยแผ่ศาสนาในประเทศยุโรป อาทิ ฝรั่งเศส และอิตาลี
โอลิมเปีย (ประเทศกรีซ)

โอลิมเปีย (กรีก: Ὀλυμπία; ภาษากรีกโบราณ: [olympía]; ภาษากรีกสมัยใหม่: [oli(m)ˈbia] Olymbía) เป็นเมืองโบราณบนคาบสมุทรเพโลพอนนีส และแหล่งกำเนิดของกีฬาโอลิมปิกโบราณ ซึ่งเคยจัดขึ้นทุก ๆ 4 ปี ตั้งแต่ 800 ปีก่อนคริสตกาล จนถึงคริสต์ศตวรรษที่ 4 ณ สนามกีฬากรีฑาโอลิมเปีย โอลิมเปียมีเมืองฝาแฝดดังต่อไปนี้: บทความประเทศ ดินแดน หรือเขตการปกครองนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
ลาปู-ลาปู (เมืองในประเทศฟิลิปปินส์)

ลาปู-ลาปู (เซบัวโน: Lapu-Lapu, ฟิลิปปินส์: Lapu-Lapu) เป็นนครหนาแน่นในเขตกิตนางคาบีซายาอัน ประเทศฟิลิปปินส์ ก่อนหน้านี้เคยรู้จักกันในชื่อ โอโปน และได้เปลี่ยนชื่อนครในปี ค.ศ. 1961 ลาปู-ลาปูเป็นหนึ่งในนครที่ประกอบกันเป็นเมโทรเซบู แม้ว่าในทางภูมิศาสตร์ นครนี้จะตั้งอยู่ในจังหวัดเซบู แต่ในทางการปกครอง ถือว่าปกครองอย่างเป็นอิสระจากตัวจังหวัด การสำมะโนในปี ค.ศ. 2015 พบว่ามีประชากร 408,112 คน และในปี ค.ศ. 2016 พบว่ามีผู้ที่ใช้สิทธิ์เลือกตั้งได้ 188,815 คน ตัวนครครอบคลุมพื้นที่เกาะมักตัน ซึ่งอยู่ห่างจากเกาะเซบูออกไปไม่กี่กิโลเมตร สามารถเชื่อมต่อกับนครมันดาอูเวโดยผ่านทางสะพานมักตัน-มันดาอูเว และสะพานมาร์เซโล เฟร์นัน ลาปู-ลาปูยังมีท่าอากาศยานนานาชาติมักตัน-เซบู ซึ่งเป็นท่าอากาศยานที่หนาแน่นอันดับที่ 2 ของประเทศ บทความประเทศ ดินแดน หรือเขตการปกครองนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
อเวนเจอร์ส: เอนด์เกม

อเวนเจอร์ส: เผด็จศึก (อังกฤษ: Avengers: Endgame) เป็นภาพยนตร์อเมริกันแนวซูเปอร์ฮีโรฉายเมื่อ ค.ศ. 2019 สร้างจากทีมซูเปอร์ฮีโร อเวนเจอร์ส ของ มาร์เวลคอมิกส์ ภาพยนตร์สร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ เผด็จศึก เป็นภาพยนตร์ภาคต่อโดยตรงของ อเวนเจอร์ส: มหาสงครามล้างจักรวาล (2018) และเป็นภาพยนตร์เรื่องที่ยี่สิบสองในจักรวาลภาพยนตร์มาร์เวล ภาพยนตร์กำกับโดย แอนโทนี รุสโซและโจ รุสโซ และเขียนบทภาพยนตร์โดย คริสโตเฟอร์ มาร์คัสและสตีเวน แม็กฟีลี ภาพยนตร์ประกอบด้วยนักแสดงนำจำนวนมาก ได้แก่ รอเบิร์ต ดาวนีย์ จูเนียร์, คริส อีแวนส์, มาร์ก รัฟฟาโล, คริส เฮมส์เวิร์ท, สการ์เลตต์ โจแฮนส์สัน, เจเรมี เรนเนอร์, ดอน ชีเดิล, พอล รัด, บรี ลาร์สัน, คาเรน กิลแลน, ดาไน กูริรา, เบเนดิกต์ หว่อง, จอน แฟฟโรว์, แบรดลีย์ คูเปอร์, กวินเน็ธ พัลโทรว์และจอช โบรลิน ในภาพยนตร์ สมาชิกที่ยังมีชีวิตอยู่ของอเวนเจอร์สและพันธมิตรของพวกเขาพยายามที่จะย้อนกลับการกระทำของธานอส ใน มหาสงครามล้างจักรวาล มาร์เวลประกาศสร้างภาพยนตร์เมื่อเดือนตุลาคม ค.ศ. 2014 ในชื่อ อเวนเจอร์ส: มหาสงครามล้างจักรวาล – ภาค 2 แต่มาร์เวลก็ลบชื่อนี้ออก พี่น้องรุสโซเข้ามาเป็นผู้กำกับในเดือนเมษายน ค.ศ. 2015 มาร์คัสและแม็กฟีลีย์ได้เซ็นสัญญาเป็นผู้เขียนบทภาพยนตร์ในเดือนพฤษภาคม ภาพยนตร์เรื่องนี้ถือเป็นบทสรุปเรื่องราวของจักรวาลภาพยนตร์มาร์เวลจนถึงจุดนั้น ซึ่งเป็นการจบเนื้อเรื่องของตัวละครหลักหลายตัว โครงเรื่องมีการย้อนกลับไปหลายช่วงเวลาจากภาพยนตร์เรื่องก่อน ๆ โดยนำนักแสดงและฉากต่าง ๆ กลับมาตลอดทั้งแฟรนไชส์ การถ่ายทำเริ่มต้นในเดือนสิงหาคม ค.ศ. 2017 ที่ไพน์วูดแอตแลนตาสตูดิโอส์ในฟาเย็ตต์เคาน์ตี, จอร์เจีย ภาพยนตร์ถ่ายทำพร้อมกันกับ มหาสงครามล้างจักรวาล และสิ้นสุดการถ่ายทำในเดือนมกราคม ค.ศ. 2018 นอกจากนี้ยังมีการถ่ายทำในเมโทรและดาวน์ทาวนแอตแลนตา, รัฐนิวยอร์ก, สกอตแลนด์และอังกฤษ ชื่อภาพยนตร์อย่างเป็นทางการประกาศในเดือนธันวาคม ค.ศ
เควิน ไฟกี

เควิน ไฟกี (อังกฤษ: Kevin Feige /ˈfaɪɡi/ fy-ghee; เกิดวันที่ 2 มิถุนายน ค.ศ. 1973) เป็นผู้อำนวยการสร้างภาพยนตร์ชาวอเมริกัน ปัจจุบันดำรงตำแหน่งประธานบริษัทมาร์เวลสตูดิโอส์ ซึ่งภาพยนตร์ที่อยู่ภายใต้การอำนวยการสร้างของเขาสามารถทำรายได้ทั่วโลกมากกว่า 1.3 หมื่นล้านเหรียญดอลลาร์สหรัฐ
โทรี เคลลี

วิกตอเรีย ลอเรน เคลลี (อังกฤษ: Victoria Loren Kelly; เกิด 14 ธันวาคม ค.ศ. 1992) เป็นนักร้อง นักแต่งเพลง และโปรดิวเซอร์เพลงชาวอเมริกัน เริ่มเป็นที่รู้จักเมื่อเข้าแข่งขันในรายการ อเมริกันไอดอล ฤดูกาลที่ 9 (2010) หลังจากตกรอบเคลลีได้เริ่มทำเพลงของตัวเอง ในปี ค.ศ. 2012 เธอได้เปิดตัวอีพีชื่อ แฮนด์เมดซองส์ อัลบั้มขึ้นสูงสุดอันดับที่เก้าบนชาร์ตเพลงฮีตซีกเกอร์ของสหรัฐ ด้วยยอดขายมากกว่า 14,000 ชุด โดยก่อนหน้านี้เคลลีเคยอัปโหลดเพลงที่เธอนำมาร้องใหม่เองลงยูทูบขณะอายุได้ 14 ปีก่อนที่จะเข้าร่วมรายการ อเมริกันไอดอล โดยวิดีโอของเธอบนยูทูบ เป็นที่สนใจของสกูเตอร์ เบราน์ผู้จัดการศิลปินของค่ายแคปิตอลเรเคิดส์ จนเธอได้เซ็นสัญญาในเดือนกันยายน ค.ศ. 2013 และออกอีพีชุดที่สอง ฟอร์เวิร์ด ในเดือนตุลาคม ปีเดียวกัน อัลบั้มขึ้นสูงสุดอันที่ 16 ในชาร์ตบิลบอร์ด 200 และอันดับที่ 26 ในนิวซีแลนด์ ในปี ค.ศ. 2015 เคลลีออกสตูดิโออัลบั้มแรกในชื่อ อันเบรเกเบิลสไมล์ โดยอัลบั้มได้รับเสียงชื่นชมเป็นอย่างดี และขึ้นสูงสุดอันดับที่ 2 บนบิลบอร์ด 200 และติดอันดับที่ 3 ในแคนาดา รวมถึงเข้าชาร์ตอัลบั้มแห่งสหราชอาณาจักรในอันดับที่ 36 ซิงเกิลนำของอัลบั้ม "โนบอดีเลิฟ" จำหน่ายในเดือนกุมภาพันธ์ ค.ศ. 2015 กลายเป็นเพลงแรกของเธอที่ติดชาร์ตบิลบอร์ดฮอต 100ได้สำเร็จ เคลลีได้เข้าชิงรางวัลแกรมมีสาขาศิลปินหน้าใหม่ยอดเยี่ยมปี ค.ศ
เทศมณฑลลอสแอนเจลิส

เทศมณฑลลอสแอนเจลิส หรือชื่อทางการว่า เคาน์ตีออฟลอสแอนเจลิส, เป็นเทศมณฑลที่มีขนาดใหญ่ที่สุดในสหรัฐ ซึ่งมีมากถึง 10 ล้านกว่าคน จากการสำมโนในปี ค.ศ. 2017 ซึ่งเมื่อเทียบประชากรกับรัฐในสหรัฐจะได้ถึง 41 รัฐ ยังเป็นเมืองนครบาลที่เศรษฐกิจดีที่สุดเป็นอันดับที่ 3 โดยมีค่าจีดีพีถึง 7 พันล้านดอลลาห์สหรัฐ ใหญ่กว่าเมืองเบลเยียม, ซาอุดีอาระเบีย, นอร์เวย์, ไต้หวัน มีเมืองในเทศมณฑลถึง 88 เมือง และยังมีพื้นที่ที่ไม่ได้ถูกขึ้นโดยเทศมณฑลอีกมากมาย มีถึง 4,083 ตารางไมล์ (10,570 ตารางกิโลเมตร) เมืองนี้มีขนาดใหญ่กว่ารัฐเดลาแวร์และรัฐโรดไอแลนด์ในสหรัฐ เทศมณฑลนี้ยังมีที่อยู่อาศัยเป็นหนึ่งในสี่ของรัฐแคลิฟอร์เนีย และยังเป็นเทศมณฑลที่มีหลายเชื้อชาติมากที่สุดแห่งหนึ่งในสหรัฐ แม่แบบ:AmCyc Poster
โลกที่พูดภาษาอังกฤษ

โลกที่พูดภาษาอังกฤษ หรือ ซีกโลกภาษาอังกฤษ (Anglosphere) มีผู้พูดภาษาอังกฤษเป็นภาษาหลักประมาณ 330 ถึง 360 ล้านคน สหรัฐมีผู้พูดพื้นเมืองมากที่สุด 258 ล้านคน นอกจากนี้มีผู้พูดภาษาอังกฤษพื้นเมือง 60 ล้านคนในสหราชอาณาจักร 19 ล้านคนในประเทศแคนาดา 4.5 ล้านคนในประเทศไอร์แลนด์ และ 3.8 ล้านคนในประเทศนิวซีแลนด์ และยังมีประเทศอื่นใช้ภาษาอังกฤษเป็นภาษาหลักและภาษาราชการ ภาษาอังกฤษจัดเป็นภาษาที่มีผู้พูดพื้นเมืองมากที่สุดอันดับสาม รองจากภาษาจีนกลางและภาษาสเปน ประมาณการที่รวมผู้พูดภาษาที่สองด้วยมีตั้งแต่ 470 ล้านคนถึงกว่า 1 พันล้านคน เดวิด คริสตัลคำนวณว่าในปี 2546 ผู้พูดที่มิใช่พื้นเมืองมากกว่าผู้พูดพื้นเมืองเป็นอัตราส่วน 3 ต่อ 1 เมื่อรวมผู้พูดพื้นเมืองและมิใช่พื้นเมืองแล้ว ภาษาอังกฤษเป็นภาษาที่มีผู้พูดมากที่สุดในโลก
เจ้าชายหลุยส์แห่งเคมบริดจ์

เจ้าชายหลุยส์แห่งเวลส์ (อังกฤษ: Prince Louis of Wales; "หลุยส์ อาร์เทอร์ ชาลส์" /ˈluːi/ ลู-อี; ประสูติ 23 เมษายน ค.ศ. 2018) เป็นพระราชโอรสพระองค์ที่สองในเจ้าชายวิลเลียม เจ้าชายแห่งเวลส์ กับแคเธอริน เจ้าหญิงแห่งเวลส์ และเป็นพระราชนัดดาในสมเด็จพระเจ้าชาลส์ที่ 3 แห่งสหราชอาณาจักร และ เจ้าหญิงไดอาน่าทรงอยู่ในลำดับที่ 4 ของการสืบสันตติวงศ์สหราชอาณาจักร หลุยส์ประสูติเมื่อวันเสาร์ที่ 23 เมษายน พ.ศ. 2561 เวลา 11.01 น. (10:01 UTC) ณ โรงพยาบาลเซนต์แมรีส์ กรุงลอนดอน เป็นพระโอรสในเจ้าชายวิลเลียม เจ้าชายแห่งเวลส์ กับแคเธอริน เจ้าหญิงแห่งเวลส์ พระโอรสองค์นี้เป็นสมาชิกราชวงศ์วินด์เซอร์ ทั้งเป็นสมาชิกราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์คตามพระบิดาด้วย
โมบีล (รัฐแอละแบมา)

โมบีล (อังกฤษ: Mobile) เป็นศูนย์กลางการปกครองของเทศมณฑลโมบีล รัฐแอละแบมา สหรัฐอเมริกา ประชากรภายในเขตเมืองมีจำนวน 195,111 คน ตามสำมะโนสหรัฐ ค.ศ. 2010 ทำให้เป็นเมืองที่มีประชากรมากเป็นอันดับ 3 ในรัฐแอละแบมา มากที่สุดในเทศมณฑลโมบีล และเป็นเขตเมืองที่ใหญ่ที่สุดบนชายฝั่งอ่าวเม็กซิโก ในบรรดาเมืองที่อยู่ระหว่างนิวออร์ลีนส์ รัฐลุยเซียนา, และเซนต์ปีเตอส์เบิร์ก รัฐฟลอริดา
มิสแกรนด์หนองบัวลำภู

วิกิพีเดียยังไม่มีบทความที่ตรงกับชื่อนี้ เหตุผลอื่นซึ่งทำให้ข้อความนี้แสดง:
กัปตันมาร์เวล (ภาพยนตร์)

กัปตัน มาร์เวล (อังกฤษ: Captain Marvel) เป็นภาพยนตร์แนวซูเปอร์ฮีโร มีเค้าโครงจากตัวละครในมาร์เวลคอมิกส์ ชื่อ แครอล แดนเวอร์ส / กัปตันมาร์เวล สร้างโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเจอส์ เป็นภาพยนตร์ลำดับที่ยี่สิบเอ็ดในจักรวาลภาพยนตร์มาร์เวล เขียนและกำกับโดยแอนนา โบเดน และ ไรอัน เฟล็ก ร่วมกับเม็ก เลอโฟฟว์, นิโคล เพิร์ลแมน, เจนีวา รอเบิร์ตสัน-ดวอเร็ต, ลิซ ฟลาไฮฟ์ และคาร์ลี เมนซ์ กัปตันมาร์เวล ออกฉายที่สหรัฐในวันที่ 8 มีนาคม ค.ศ. 2019 ในระบบไอแมกซ์ และ สามมิติ ส่วนประเทศไทยออกฉายก่อนอเมริกา เมื่อวันพุธที่ 6 มีนาคม ค.ศ. 2019
ทางรถไฟสายหนองคาย–ท่านาแล้ง

ทางรถไฟสายหนองคาย–เวียงจันทน์ เป็นทางรถไฟระหว่างประเทศที่เชื่อมประเทศไทยและประเทศลาว มีระยะทางทั้งหมด 13.96 กิโลเมตร มีจุดเริ่มต้นจากสถานีรถไฟหนองคายข้ามสะพานมิตรภาพไทย–ลาว 1 จนถึงสถานีปลายทางคือคำสะหวาด เคยเป็นเส้นทางรถไฟเพียงสายเดียวของประเทศลาว ตั้งแต่ พ.ศ. 2552–2564 มีระยะทาง 3.5 กิโลเมตรในเขตแดนของลาว ทางรถไฟสายหนองคาย–เวียงจันทน์เป็นส่วนหนึ่งของโครงการทางรถไฟผ่านทวีปเอเชียขององค์การสหประชาชาติ ในปี พ.ศ. 2543 รัฐบาลไทยเล็งเห็นถึงความสำคัญของกิจการรถไฟ จึงสร้างรางรถไฟไว้บริเวณกลางสะพานมิตรภาพไทย–ลาว 1 จากนั้นได้ให้การรถไฟแห่งประเทศไทยก่อสร้างทางรถไฟจากกลางสะพานมิตรภาพเชื่อมต่อกับสถานีรถไฟหนองคายใหม่ เป็นระยะทาง 2.657 กิโลเมตร ทว่ารัฐบาลลาวประสบปัญหาเศรษฐกิจฟองสบู่แตกในปี พ.ศ. 2540 การก่อสร้างจึงหยุดชะงักไป ทางรัฐบาลไทยจึงให้ความช่วยเหลือโดยการให้การรถไฟแห่งประเทศไทยว่าจ้างบริษัทที่ปรึกษาสำรวจและออกแบบโครงการในปี พ.ศ. 2543 และสำเร็จในปี พ
คิม ซึง-ย็อง

คิม ซึง-ย็อง (เกาหลี: 김승용; เกิดวันที่ 14 มีนาคม ค.ศ. 1985) เป็นนักฟุตบอลอาชีพชาวเกาหลีใต้ ปัจจุบันลงเล่นในตำแหน่งกองหน้าให้สโมสรฟุตบอลคังว็อน เขายังเคยเล่นให้แก่สโมสรในจีน ญี่ปุ่น ออสเตรเลีย และไทย คิม ซึง-ย็อง เคยเข้ามาเล่นฟุตบอลในประเทศไทยเมื่อช่วงฤดูกาล 2016 โดยย้ายมาร่วมทีมบุรีรัมย์ ยูไนเต็ด เมื่อเดือนกุมภาพันธ์ ค.ศ. 2016 ด้วยสัญญา 1 ปี เขาทำประตูแรกให้แก่สโมสรในนัดที่บุรีรัมย์บุกไปชนะแบงค็อก ยูไนเต็ด 5-3 เมื่อวันที่ 6 มีนาคม เขาทำประตู 3 ประตูให้แก่บุรีรัมย์ในช่วงเลกแรก ต่อมาในเลกที่สองของฤดูกาล 2016 สุพรรณบุรียืมตัวคิมด้วยสัญญา 6 เดือน และในช่วงปลายปี 2016 คิมย้ายกลับประเทศบ้านเกิด ไปร่วมทีมคังว็อนด้วยสัญญา 2 ปี บทความนักฟุตบอลนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล